ΓΡΑΠΤΗ ΕΡΩΤΗΣΗ E-0765/00

υποβολή: Bart Staes (Verts/ALE) προς την Επιτροπή

(13 Μαρτίου 2000)

Θέμα: Φορολογικές μεταρρυθμίσεις στη Μεσημβρινή Αφρική

Απαντώντας στη γραπτή ερώτηση Ε-2382/99(1), ο επίτροπος Poul Nielson δηλώνει ότι η Κοινότητα είναι διατεθειμένη να βοηθήσει τη Μποτσουάνα, τη Ναμίμπια, το Λεσότο και τη Σουαζιλάνδη, ώστε ναλοποιήσουν τις φορολογικές μεταρρυθμίσεις που απαιτούνται για τη διαφοροποίηση των πόρων τους. Κατάυτόν τον τρόπο θα μπορέσουν οι χώρες αυτές να ωφεληθούν από τις οικονομικές συνέπειες της Συμφωνίας Ελευθέρου Εμπορίου μεταξύ της Κοινότητας και της Νότιας Αφρικής.

1. Ποιά συγκεκριμένα μέτρα προτίθεται να λάβει η Επιτροπή προκειμένου να βοηθήσει α) τη Μποτσουάνα, β) το Λεσότο, γ) τη Ναμίμπια και δ) τη Σουαζιλάνδη στο να επιτύχουν τη μεταρρύθμιση του φορολογικού τους συστήματος;

2. Με ποιόν τρόπο προτίθεται η Επιτροπή να εφαρμόσει τα ως άνω μέτρα α) στη Μποτσουάνα, β) στο Λεσότο, γ) στη Ναμίμπια και δ) στη Σουαζιλάνδη;

3. Πότε σκοπεύει η Επιτροπή να αρχίσει την εφαρμογή των εν λόγω μέτρων α) στη Μποτσουάνα, β) στο Λεσότο, γ) στη Ναμίμπια και δ) στη Σουαζιλάνδη και πότε προβλέπεται να περατωθεί η ως άνω μεταρρύθμιση των φορολογικών συστημάτων τους;

(1) ΕΕ C 280E της 3.10.2000, σελ. 36.

Απάντηση του κ. Nielson Εξ ονόματος της Επιτροπής

(13 Απριλίου 2000)

Η Επιτροπή θα επιθυμούσε να διαβεβαιώσει το Αξιότιμο Μέλος του Κοινοβουλίου ότι η Κοινότητα είναι έτοιμη να συνδράμει τη Μποτσουάνα, το Λεσότο, τη Ναμίμπια και τη Σουαζιλάνδη (BLNS) στην εφαρμογή της φορολογικής τους μεταρρύθμισης σύμφωνα με τα χρονοδιαγράμματα και τις προτεραιότητες που έχουν καθορίσει τα ίδια αυτά κράτη.

Υπενθυμίζεται ότι δεν προβλέπεται, πριν από το 2006, καμία φορολογική ή χρηματοοικονομική επίπτωση στις οικονομίες των χωρών BLNS ως αποτέλεσμα της εφαρμογής της συμφωνίας για το εμπόριο και τη συνεργασία για την ανάπτυξη(ΣΕΣΑ). Οι περισσότερες από τις δασμολογικές μειώσεις για τη Νότιο Αφρική θα αρχίσουν να ισχύουν 6 χρόνια μετά την έναρξη ισχύος της συμφωνίας, και οι περισσότερες περικοπές δασμών θα επέλθουν προς το τέλος της μεταβατικής περιόδου των δώδεκα ετών.

Η φορολογική μεταρρύθμιση των χωρών ΒLNS δεν πρέπει να εξετάζεται μόνο στο πλαίσιο των ενδεχόμενων χρηματοοικονομικών επιπτώσεων της συμφωνίας ΣΕΣΑ, αλλά πρέπει επίσης να λαμβάνονταιπόψη οι πιθανές συνέπειες των συνεχιζόμενων διαπραγματεύσεων για τη μεταρρύθμιση της τελωνειακής ένωσης της Νοτίου Αφρικής καθώς και των εμπορικών διαπραγματεύσεων για τη δημιουργία μιας ζώνης ελεύθερων συναλλαγών μεταξύ των κρατών μελών της Κοινότητας για την ανάπτυξη της Μεσημβρινής Αφρικής (SADC).

Η Επιτροπή προετοιμάζει ένα πρόγραμμα στήριξης σε στενή συνεργασία με τις χώρες BLNS. Το πρώτο στάδιο θα συνίσταται σε ανάλυση θεμάτων προσαρμογής που προκύπτουν από την ελευθέρωση του εμπορίου και την προετοιμασία δραστηριοτήτων ώστε να γίνει πλήρης εκμετάλλευση των νέων ευκαιριών σε συνδυασμό με την αναγκαία διαδικασία προσαρμογής. Το κόστος του σταδίου αυτού εκτιμάται σε 6 εκατ. ευρώ και προβλέπεται να εφαρμοστεί για διάστημα τριών ετών, από τον Ιανουάριο του 2001 έως το Δεκέμβριο του 2003. Ένα δεύτερο στάδιο συνίσταται σε παροχή δέσμης για τη συνδρομή του ιδιωτικού τομέα ώστε να προωθήσει αυτός την ανταγωνιστικότητά του μέσω της καθιέρωσης νέων τεχνικών, βελτιωμένης διαχείρισης και εργασιακών πρακτικών και επανεκπαίδευσης του εργατικού δυναμικού, καθώς και για το σχεδιασμό, όπου κρίνεται σκόπιμο, μεταβατικών προγραμμάτων στήριξης του προϋπολογισμού εντός του πλαισίου συνεκτικών μακροοικονομικών προγραμμάτων. Ένα τρίτο στάδιο θα μπορούσε να επικεντρωθεί στηνλοποίηση των προγραμμάτων αυτών.